Biedrības „-Latvijas Kērlinga asociācija” (LKA)

Reģ.Nr.40008058075, Biķernieku ielā 121h, Rīgā, LV-1021

**BIEDRU SAPULCES PROTOKOLS nr. 1-06/11**

2011. gada 25. augustā

Sapulce notiek Biķernieku ielā 121h, Rīgā, „Kērlinga halle” SIA telpās.

Biedrības „Latvijas Kērlinga asociācija” (turpmāk tekstā- LKA) Biedru sapulce izsludināta 2011.gada 25. jūlijā, nosūtot informāciju LKA biedriem un biedru kandidātiem.

Biedru sapulci vada: LKA prezidents Jānis Rudzītis

Biedru sapulci protokolē: LKA ģenerālsekretārs Roberts Birznieks

Piedalās LKA Biedru pilnvarotie pārstāvji:

1. Jelgavas Kērlinga klubs (JKK) – Kārlis Smilga;
2. Latvijas Kērlinga klubs (LKK) – Gints Caune;
3. Ventspils Kērlinga klubs (VKK) – Inga Apmane;
4. Klubs A41 (A41) – Aivars Avotiņš;
5. Sporta klubs OB – Evita Regža.

Piedalās LKA Biedru kandidāta pilnvarotie pārstāvji:

1. Rudzīšu kērlinga klubs (RKK) – Jānis Rudzītis;
2. Kērlinga klubs „Rīga” – Sanita Saulgrieze;
3. SIA „Kērlinga Halle” – Jānis Laizāns un Artis Zentelis.

Piedalās klubu un LKA valdes pārstavji un novērotāji: R. Jeske, I.Krusta, R.Krusts

Sapulci sāk plkst. 18:10.

Biedru sapulces dienas kartība:

1. Latvijas Kērlinga asociācijas valdes atskaite

**Biedru sapulces atklāšana un tā vadītāja apstiprināšana**

J. Rudzītis atklāj Biedru sapulci un informē, ka LKA ir reģistrēti 5 biedri ar balsošanas tiesībām, no kuriem ir ieradušies 5 pārstāvji. Ir izsniegti 5 balsošanas mandāti. Biedru sapulcē ir ieradušies arī 3 Biedru kandidātu pārstāvji, bez balsošanas tiesībām. J. Rudzītis aicina izvirzīt J. Rudzīti Biedru sapulces vadītāja vietai.

**Balsojums:**

PAR – 5 ATTURAS – nav PRET - nav.

J. Rudzītis tiek iecelts par LKA Biedru sapulces vadītāju.

**Balsu skaitīšanas komisijas izveidošana**

J. Rudzītis aicina izveidot Balsu skaitīšanas komisiju 1 cilvēka sastāvā un uzticēt balsu skaitīšanu J. Laizānam.

**Balsojums:**

PAR – 5 PRET – nav ATTURAS - nav

J. Laizāns tiek ievēlēts par balsu skaitītāju.

**Protokolista ievēlēšana**

J. Rudzītis aicina ievēlēt sapulces protokolistu, šai pozīcijai izvirzot R. Birznieku.

**Balsojums:**

PAR – 5 ATTURAS – nav PRET - nav

R. Birznieks tiek ievēlēts par sapulces protokolistu.

**Darba kārtības apstiprināšana**

J. Rudzītis iepazīstina dalībniekus ar Biedru sapulces darba kārtību:

1. LKA valdes atskaite.

Citu ierosinājumu nav.

**Balsojums:**

PAR – 5 ATTURAS – nav PRET - nav

Tiek apstiprināta LKA Biedru sapulces darba kārtība.

**Personu ievēlēšana, kas apstiprina protokola pareizību (divi delegāti)**

J. Rudzītis aicina ievēlēt personas, kas apstiprinās LKA Biedru sapulces protokola pareizību un izvirza E. Regžu un K. Smilgu.

**Balsojums:**

PAR – 4 ATTURAS – 1 PRET - nav

Tiek nolemts, ka personas, kas apstiprina protokola pareizību ir E. Regža un K. Smilga.

1. **J. Rudzītis prezentē LKA valdes atksaiti**

J. Rudzītis iepazīstina sapulces dalībniekus ar LKA valdes atskaiti (skatīt pielikumu nr.1).

1. **Citi jautājumi**

J. Rudzītis rosina sapulces dalībniekus izteikt citus jautājumus kuri nav iekļauti dienas kārtībā. Sapulces dalībnieki paziņo, ka citu jautājumu nav.

J. Rudzītis pasludina sapulci par slēgtu plkst. 18.45.

LKA Biedru sapulces vadītājs: (J. Rudzītis)

Protokolists: (R. Birznieks)

Apstiprinu protokola pareizību: (K.Smilga)

(E. Regža)

Pielikums nr. 1

LKA valdes atskaite par galveno darbu izpildi 29.10.10. – 19.08.2011.

Pārskata periodā (29.10.10. – 19.08.2011.) valdes rīcības programmā noteiktais mērķis ir

izpildīts un sasniegts plānotais rezultāts.

Sarīkoti sekojoši Latvijas čempionāti:

♦ individuālais (punktu) kērlings

♦ jauktie pāri

♦ vīriešu komandām

♦ sieviešu komandām

♦ jauktajām (MIX) komandām

♦ junioru (vīr.) komandām

Nodrošināta sekojošu nacionālo izlašu starts oficiālajās sacensībās 2010/11 g.sezonā:

♦ ratiņkrēslu (Pasaules čempionāta kvalifikācija, Lohja, Somija)

♦ vīriešu (Eiropas čempionāts, B divīzija, Šamperī, Šveice)

♦ sieviešu (Eiropas čempionāts, A divīzija, Šamperī, Šveice)

♦ jaukto pāru (Pasaules čempionāts, St.Paul, ASV)

♦ senioru (Pasaules čempionāts, St.Paul, ASV)

Veikti nepieciešamie sagatavošanās darbi nacionālo izlašu startam oficiālajās sacensībās

2011/ 12. gada sezonā:

♦ MIX (Eiropas čempionāts, Tarnby, Dānija)

♦ ratiņkrēslu (Pasaules čempionāta kvalifikācija, Lohja, Somija)

♦ vīriešu (Eiropas čempionāts, A divīzija, Maskava, Krievija)

♦ sieviešu (Eiropas čempionāts, A divīzija, Maskava, Krievija)

Nodrošināta LKA pārstāvja piedalīšanās WCF un ECF kongresos un sanāksmēs 2010.gada

decembrī EČ laikā Šamperī un 2011.gada martā PČ sievietēm laikā Ejsbergā.

Nodrošināta visu iepriekšējo periodu saistību izpilde ar Latvijas Olimpisko komiteju (LOK),

Izglītības un zinātnes ministriju (IZM), Latvijas Sporta Federāciju padomi (LSFP). Ar LOK, IZM

un LSFP noslēgti līgumi par valsts dotāciju apguvi 2011.gadā, uz atskaites sagatavošanas

brīdi ar minētajām institūcijām nav nenokārtotu saistību. Uzsākta sekmīga sadarbība ar

Rīgas domi, piešķirts finansējums Baltijas kausa sarīkošanai, kā arī vīriešu un sieviešu izlases

startam EČ Maskavā.

Nodrošināta aktuālās informācijas ievietošana www.curling.lv. Noslēgts līgums par mājas

lapas dizaina (t.sk. LKA logo) un satura administrēšanas sistēmas uzlabošanu.

Nodrošināta LKA īpašumā esošā inventāra lietderīga izmantošana. Daļa LKA inventāra (2

akmeņu komplekti, slotas, slaideri, haki) nodota lietošanā Talsu ledus hallei. Inventārs

atrodas glabāšanā Kērlinga hallē un Jelgavas ledus hallē.

Izsludināts kērlinga attīstības projektu konkurss. Iesniegti kopumā 16 projekti, konceptuāli

atbalstīta finansējuma piešķiršana 11 projektu īstenošanai par kopējo summu 5825,00 LVL.

Uz 19.08.2011. - 1 projekts īstenots, par 5 projektu īstenošanu ir noslēgti līgumi, par 4

projektu īstenošanu līgumi ir saskaņoti, 1 projekts (ledus sagatavošanas apmācības kursu

apmeklējums) netiks īstenots.

Sagatavots pieteikums WCF Pasaules čempionāta kērlingā sieviešu komandām rīkošanai

2013.gadā. Noslēgts līgums ar WCF par čempionāta rīkošanu 2013.gada martā.

LKA finansiālā situācija ir stabila, finanšu norēķini (izdevumu apmaksa) tiek veikti saskaņā ar

ieņēmumu plānu. Saņemtie mērķziedojumi un dotācijas tiek izlietoti atbilstoši noslēgtajiem

ziedojumu un dotāciju līgumiem.

Izsludināts konkurss uz ģenerālsekretāra amatu. Pieteicās 3 pretendenti, konkursa kārtībā

tika izraudzīts Roberts Birznieks, 01.08.2011. noslēgts līgums līdz 31.10.2012. ar pārbaudes

laiku – 3 mēneši. Ģenerālsekretāra darba apmaksa tiek segta no LOK dotācijas, LKA

administratīvās darbības nodrošināšanai.

Nodrošināta LKA piedalīšanās sporta popularizācijas pasākumā „Rīgas sporta nakts”

2011.gada 8.jūnijā.

Sagatavots un izdots 1000 eks. informativs buklets „Velies iepazit kerlingu?”